
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ. 6ης τακτικής συνεδρίασης του Δημοτικού Συμβουλίου του Δήμου Πύργου

Αριθ. Αποφ. 71/2012
ΘΕΜΑ:  «Λήψη απόφασης για την ανάκληση της άδειας λειτουργίας καταστήματος του κου Ζωγόπουλου Γεωργίου»                                 

    Στον Πύργο και στο Δημοτικό Κατάστημα σήμερα στις 23 του μηνός Φεβρουαρίου, του έτους 2012, ημέρα Πέμπτη και ώρα 18:30 μ.μ το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθμό πρωτ. 7431/17-2-2012 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 30 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος, 2. Σεϊντής Βασίλειος - Αντιπρόεδρος,  3. Τζουανόπουλος Δημήτριος – Γραμματέας, 4. Καράμπελας Αντώνιος, 5. Παναγόπουλος Ιωάννης, 6. Παναγόπουλος Βασίλειος, 7. Αργυρόπουλος Ιωάννης του Γεωργίου, 8. Αριστειδόπουλος Χαράλαμπος, 9. Βαρελάς Ιωάννης, 10. Δημουλιάς Λεωνίδας, 11. Κωνσταντόπουλος Σπυρίδων, 12. Τζίνη Διονυσία, 13. Φραγκαντώνης Παναγιώτης, 14. Μπίρμπας Κων/νος, 15. Ανδρικόπουλος Ανδρέας, 16. Ανδρικόπουλος Φώτης, 17. Αργυρόπουλος Ιωάννης του Παναγιώτη, 18. Μποσμής Κων/νος, 19. Ρωμαίος Στέφανος, 20. Λιατσής Γαβριήλ – Επικεφαλής της Μείζονος Μειοψηφίας, 21. Δημόπουλος Φώτης, 22. Ανδριόλας Γεώργιος, 23. Γιαννακούλιας Θεόδωρος, 24. Κουρμπανάς Γεώργιος, 25. Λιατσής Δημήτριος, 26. Γεράνιος Κων/νος, 27. Αγγελακοπούλου Ανδριάνα, 28. Γιάνναρος Χρήστος – Επικεφαλής της παράταξης «Λαϊκή συσπείρωση», 29. Καραμπέτσος Αθανάσιος, 30. Σκαρτσιάρης Πάνος – ανεξάρτητος Δημοτικός Σύμβουλος.
ΑΠΟΝΤΕΣ:
1. Θεοδωρέλος – Χαρίτος Γεώργιος, 2. Αντωνέλος Δημήτριος, 3. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου» οι οποίοι δεν προσήλθαν, αν και η πρόσκληση τους επιδόθηκε νομίμως.

    Επίσης προσκλήθηκαν στη συνεδρίαση με την υπ’ αριθμ. 7431/17-2-2012 έγγραφη πρόσκληση του Προέδρου, ο Πρόεδρος της Δ.Κ. Πύργου κος Δαρζέντας Σπυρίδων, ο οποίος δεν προσήλθε αν και νόμιμα κλήθηκε. 
    Στη συνεδρίαση για την τήρηση των πρακτικών παρίστατο  η υπάλληλος του Δήμου Π. Λιβέρη.
---------    

    Ακολούθως ο Πρόεδρος, έθεσε υπόψη του δημοτικού συμβουλίου το 12 (10) θέμα της ημερήσιας διάταξης με τίτλο: «Λήψη απόφασης για την ανάκληση της άδειας λειτουργίας καταστήματος του κου Ζωγόπουλου Γεωργίου»  και ανέφερε:

    «Κατ’ εφαρμογή των διατάξεων του άρθρου 73 παρ.1 του ν. 3852/10, με την επιφύλαξη του άρθρου 83, η Επιτροπή Ποιότητας Ζωής είναι αρμόδια για την ανάκληση ή την οριστική αφαίρεση της άδειας ίδρυσης και λειτουργίας των καταστημάτων επιχειρήσεων και λοιπών εγκαταστάσεων και δραστηριοτήτων αρμοδιότητας του δήμου.
    Ωστόσο η Ε.Π.Ζ, βάσει των διατάξεων του άρθρου 73 παρ. 4, με την υπ’ αριθ. 117/2011 απόφασή της, έκρινε τα θέμα της ανάκλησης της αδείας  λειτουργίας καταστήματος «Καφετέρια» του κου Ζωγόπουλου Γεωργίου, που βρίσκεται επί της οδού Ρήγα Φεραίου και Μυστρά στον Πύργο, ως ιδιαιτέρως σοβαρό και το παρέπεμψε στο δημοτικό συμβούλιο για τη λήψη σχετικής απόφασης.
    Τίθεται υπόψη του Σώματος το υπ’ αριθμ. 14108/27-5-2010 έγγραφο του γραφείου Διοικητικών Κυρώσεων το οποίο αναφέρει: «Με το 230,218,217,198,196,149,(9511,9400)/09/7-4-2010 έγγραφο της Δ/νσης Πολεοδομίας Χωροταξίας και Περιβάλλοντος Τ.Π. & Π.Ε. Πύργου μας ενημερώνει ότι διενήργησαν αυτοψία στο εν λόγω κατάστημα, που βρίσκεται στην οδό Ρήγα Φεραίου  και Μυστρά του Δήμου Πύργου και διαπίστωσαν ότι έχουν ήδη συντάξει έκθεση αυτοψίας αυθαιρέτου, οι διαστάσεις του οποίου δεν έχουν διαφοροποιηθεί και με το 2872,2525/13-5-2010 έγγραφο της Δ/νσης Πολεοδομίας Χωροταξίας και Περιβάλλοντος Τ.Π. & Π.Ε. Πύργου, μας γνωρίζουν ότι για το χαρακτηρισμό ενός κτίσματος ως αυθαιρέτου ελέγχεται εάν έχει εκδοθεί σχετική οικοδομική άδεια και εάν το κτίσμα είναι σύμφωνο με αυτήν και όχι με το ιδιοκτησιακό του καθεστώς. Ως εκ τούτου δεν έχει νόημα η επανασύνταξη εκθέσεως αυτοψίας για τις αυθαίρετες κατασκευές  έμπροσθεν της καφετέριας “LOCOMOTIVE” ιδιοκτησίας κ. Ζωγόπουλου Γεωργίου. Ως εκ τούτου παρακαλούμε για την ανάκληση της αδείας ίδρυσης και λειτουργίας του καταστήματος»
    Κατόπιν των ανωτέρω ο Πρόεδρος κάλεσε το Σώμα ν’ αποφασίσει επί της ανάκλησης της άδειας ίδρυσης και λειτουργίας του καταστήματος του Ζωγόπουλου Γεωργίου.
Το Δημοτικό Συμβούλιο Πύργου
Λαμβάνοντας υπόψη:
· Τις διατάξεις των άρθρων 65, 73  παρ. 1 και 4 του Ν.3852/2010
· Την υπ’ αριθμ. 117/2011 απόφαση της Επιτροπής Ποιότητας Ζωής

· Το υπ’ αριθμ. 14108/27-5-2010 έγγραφο του Γραφείου Διοικητικών Κυρώσεων και τα προσκομισθέντα αναγραφόμενα ανωτέρω έγγραφα , μετά από διαλογική συζήτηση

                                       Α π ο φ α σ ί ζ ε ι
· Την ανάκληση της (29095/23-9-2008) άδειας ίδρυσης και λειτουργίας του καταστήματος «Καφετέρια» του κ. Ζωγόπουλου Γεωργίου του Ανάστου, που βρίσκεται επί της οδού Ρήγα Φεραίου και Μυστρά για τους λόγους που αναγράφονται στο σκεπτικό της απόφασης, στο υπ’ αριθμ. 14108/30-6-2011 εγγράφου του γραφείου Διοικητικών Κυρώσεων.
Ο Δημοτικός Σύμβουλος κος Καραμπέτσος Αθανάσιος ψήφισε λευκό. 

Οι Δημοτικοί Σύμβουλοι κ.κ I. Παναγόπουλος, Δ. Τζουανόπουλος, Α. Ανδρικόπουλος, Ι. Αργυρόπουλος του Παναγιώτη, Γ. Λιατσής, Φ. Δημόπουλος, Β. Σεϊντής, Γ. Κουρμπανάς, Κ. Γεράνιος, Χ. Γιάνναρος και Π. Σκαρτσιάρης, είχαν αποχωρήσει απ’ τη συνεδρίαση πριν τη συζήτηση και έγκριση του θέματος. 

Η παρούσα απόφαση έλαβε αύξοντα αριθμό 71/2012.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:

Ο ΠΡΟΕΔΡΟΣ                     ΤΑ ΜΕΛΗ                Ο ΓΡΑΜΜΑΤΕΑΣ

Ε. ΚΑΝΝΗΣ

   
 


       Δ. ΤΖΟΥΑΝΟΠΟΥΛΟΣ
Ακριβές Απόσπασμα

Εκ των πρακτικών του Δ.Σ.

Πύργος 26 – 6 - 2012
Ο ΔΗΜΑΡΧΟΣ

   Μ.Ε.Δ
